No More Dream

"No More Dream" (בעברית: "אין עוד חלום") הוא סינגל הבכורה של להקת הבנים הדרום קוריאנית BTS, שיצא ב-12 ביוני 2013 כסינגל הראשון מתוך אלבום הבכורה 2 Cool 4 Skool. גרסה יפנית ל-"No More Dream" שוחררה כסינגל ב-4 ביוני 2014 תחת חברת התקליטים פוני קניון (אנ'). "No More Dream" הוא שיר מז'אנר ההיפ הופ עם נטייה לגנגסטה ראפ, המולחן בסולם די מז'ור (אנ') בקצב של 168 פעימות לדקה. השיר נושא אופי מוטיבציוני, המזמין מתבגרים הנאבקים בנוקשות מערכת החינוך הדרום קוריאנית (אנ') והיעדר סיכויים עתידיים, ללכת בעקבות החלומות שלהם במקום ליפול קורבן לציפיות החברה. בנוסף, השיר מלא בסרקזם ומשחקי מילים, מותח ביקורת ולועג על מערכת החינוך הדרום קוריאנית. בחלק הראפ של ג'יי-הופ הוא קורא למרד "נגד החברה הגיהנומית", אזכור לכינוי "גיהנום ג'וסון" המשמש לתיאור מדינת הרווחה של דרום קוריאה. בתחילה עסק השיר בכיבוד הטעם האישי של כל אחד אבל עובד מחדש על ידי שוגה ו-RM יותר מעשרים פעמים, לאחר שמפיק BTS, באנג סי-היוק, הרגיש שהוא לא משקף אותם. גם שם השיר שונה מ-"Destruction of the World" ל-"No More Dream". הגרסה היפנית של "No More Dream" שוחררה כסינגל ב-4 ביוני 2014 ושווקה בשלוש מהדורות: רגילה, מוגבלת א' ו-מוגבלת ב'. כל המהדורות הכילו דיסק עם הגרסאות היפניות של "No More Dream" ו-"Attack on Bangtan", ובגרסה הרגילה נוספה רצועה שלישית, תרגום ליפנית של "I Like It". עם זאת, למהדורה מוגבלת א' צורף DVD הכולל תוכן מאחורי הקלעים, ולמהדורה מוגבלת ב' צורפו מרצ'נדייזנג. הגרסה היפנית נכללה באלבום היפני הראשון של BTS, Wake Up. הביצוע הראשון של השיר התקיים ב-12 ביוני 2013 באולם האמנות אילג'י בסיאול, ולאחר מכן ביצעה אותו הלהקה במגוון תוכניות מוזיקה דרום קוריאניות (אנ'). הסינגל נמכר ב-49,068 עותקים בדרום קוריאה, 39,000 עותקים ביפן ו-45,000 בארצות הברית. הגרסה הקוריאנית של "No More Dream" הגיעה למקום ה-124 במצעד הדיגיטלי של גאון (אנ') ולמקום ה-84 במצעד ההורדות של גאון. עם יציאת הגרסה היפנית, היא נכנסה למקום השישי במצעד היומי של אוריקון, טיפסה בהדרגה למקום השלישי ב-7 ביוני והוצבה במקום השמיני במצעד השבועי. בארצות הברית, "No More Dream" הגיע היישר למקום ה-14 במצעד שירי העולם הדיגיטליים שפורסם בתאריך 29 ביוני 2013, ונשאר במצעד במשך שלושה שבועות רצופים. בשנת 2020, בעקבות בדיחת אחד באפריל שהזניקה את המכירות של 2 Cool 4 Skool, הסינגל נכנס שוב למצעד שפורסם ב-11 באפריל, בשיא חדש של מקום שני. בשנת 2023, לאחר שהושלם גיוסם של כל חברי הלקה לצבא קוריאה הדרומית, הגיע השיר למקום הראשון, לאחר שעברו למעלה מ-10 שנים מפרסומו. הקליפ, בבימויו של הונג וון-קי מחברת זאניברוס (אנ'), צולם ב-18 במאי 2013 והועלה ליוטיוב ב-11 ביוני. בקליפ נראים חברי BTS יוצאים מאוטובוס בית ספר אל הפגנת מרד. ב-22 במאי 2021 צבר הקליפ 200 מיליון צפיות. גרסת הכוריאוגרפיה שוחררה ב-16 ביוני 2013. מאי סירוקי מ-"Consequence" כתבה ב-2022 ש-"No More Dream" "הבדיל אותם משאר אמני הקיי-פופ של אותה תקופה. זו השביעייה הכי גולמית והכי פחות מהוקצעת אי פעם." "רולינג סטון הודו" בחר בו כשיר השביעי הטוב ביותר של BTS מתוך רשימת 100 המובילים שפורסמה בנובמבר 2020. ב-18 במרץ 2022, רולינג סטון מיקם אותו במקום ה-44 ברשימת 100 השירים הגדולים של הקבוצה, וכתב כי "זו הייתה הטעימה האמיתית הראשונה שקיבל העולם מהכישורים המיוחדים של השביעייה הצעירה - כוריאוגרפיה ושירה שפגעו בדיוק מסחרר. מילים שגידלו ילדים חסרי תקווה ודינמיקה קבוצתית מצחיקה." הקרדיטים נלקחו מהערות האלבום 2 Cool 4 Skool. ג'ין – שירה שוגה – ראפ, כתיבה ג'יי-הופ – ראפ, כתיבה RM – ראפ, כתיבה ג'ימין – שירה V – שירה ג'ונגקוק – שירה, ראפ, כתיבה, פזמון באנג סי-היוק – כתיבה פידוג – הפקה, כתיבה, הקלטה, קלידים, סינתיסייזר, הפקת שירה וראפ, פזמון סופרים בוי – כתיבה, פזמון ג'יימס פ. ריינולדס – מיקס מידע על הסינגל "No More Dream" באתר מיוזיק בריינז מידע על היצירה "No More Dream" באתר Discogs מילות השיר "No More Dream" באתר Genius סרטון השיר "No More Dream" באתר יוטיוב